AaB måtte mandag bukke under for OB med et spil, der ikke levede op til de sidste kampes succes. Og med en advarsel til Rasmus Würtz, må klubben nu undvære anføreren, når de spiller deres næste kamp mod FC Midtjylland på Aalborg Stadion, det skriver AaB på Twitter. Mandagens advarsel får anføreren op på 52, hvilket medfører én spilledags karantæne. Det er tredje gang, at Rasmus Würtz må sidde over i denne sæson. Kampen mod FC Midtjylland spilles mandag klokken 19.
Rasmus Würtz fik i mandagens kamp en advarsel - det var én for meget.